CELEX: C2005/281/21
Language: fi
Date: 2005-11-12 00:00:00
Title: Asia C-344/05 P: Euroopan yhteisöjen komission 21.9.2005 tekemä valitus Euroopan yhteisöjen ensimmäisen oikeusasteen tuomioistuimen (yhden tuomarin kokoonpano) asiassa T-157/04, Joël De Bry vastaan Euroopan yhteisöjen komissio, 12.7.2005 antamasta tuomiosta

12.11.2005   
            
            
               FI
            
            
               Euroopan unionin virallinen lehti
            
            
               C 281/11
            
         Euroopan yhteisöjen komission 21.9.2005 tekemä valitus Euroopan yhteisöjen ensimmäisen oikeusasteen tuomioistuimen (yhden tuomarin kokoonpano) asiassa T-157/04, Joël De Bry vastaan Euroopan yhteisöjen komissio, 12.7.2005 antamasta tuomiosta
   (Asia C-344/05 P)
   (2005/C 281/21)
   Oikeudenkäyntikieli: ranska
   Euroopan yhteisöjen komissio on valittanut 21.9.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (yhden tuomarin kokoonpano) asiassa T-157/04, Joël De Bry vastaan Euroopan yhteisöjen komissio, 12.7.2005 antamasta tuomiosta. Valittajan edustajana ovat asiamiehet Lidia Lozano Palacios ja Hannes Kraemer.
   Valittaja vaatii, että yhteisöjen tuomioistuin
   
               —
            
            
               kumoaa riidanalaisen tuomion
            
         
               —
            
            
               ratkaistessaan itse oikeudenkäyntiasian hyväksyy vastaajan ensimmäisessä oikeusasteessa esittämät vaatimukset ja näin ollen hylkää kanteen asiassa T-157/04
            
         
               —
            
            
               toissijaisesti palauttaa asian ensimmäisen oikeusasteen tuomioistuimeen
            
         
               —
            
            
               velvoittaa kantajana ensimmäisen oikeusasteen tuomioistuimessa olevan asianosaisen korvaamaan oikeudenkäyntikulut asiassa mukaan luettuna sille ensimmäisen oikeusasteen tuomioistuimessa aiheutuneet kulut.
            
         Oikeudelliset perusteet ja pääasialliset perustelut:
   Komissio vetoaa riidanalaista tuomiota vastaan yhteen ainoaan kanneperusteeseen, joka perustuu yhteisön oikeuden rikkomiseen mainitun tuomion 71–91 kohdassa. Komission mukaan ensimmäisen oikeusasteen tuomioistuin on nimittäin virheellisesti katsonut, että menettelyllä, joka johtaa sellaisen arviointikertomuksen laatimiseen, johon sisältyy arvosteltavan virkamiehen kannalta epäedullisia arvovalintoja, loukataan kyseisen virkamiehen puolustautumisoikeuksia, silloin kun arvioijat ovat henkilöstösääntöjen 26 artiklan ensimmäisessä ja toisessa kohdassa tarkoitetulla tavalla jättäneet liittämättä ”asiakirjoihin” kirjallisen huomautuksen niistä tällaisten arvovalintojen perustana olevista tosiseikoista ja jotka myös on jätetty liittämättä kohtuullisen ajan kuluessa moititusta seikasta asianomaista virkamiestä koskevan henkilökansion asiakirjoihin tai ainakin ne on jätetty saattamatta hänen tietoonsa.